b'\n_START_ARTICLE_\nMaria Larssons evige \xc3\xb8jeblik\n_START_SECTION_\nHandling\n_START_PARAGRAPH_\nI en tid med stor social uro og fattigdom vinder den unge arbejderklassekvinde Maria et kamera i et lotteri. Maria er gift med den charmerende Sigge, men hverdagen er h\xc3\xa5rd, for Sigge har hang til alkohol og kvinder og med en b\xc3\xb8rneflok p\xc3\xa5 syv og for f\xc3\xa5 penge, er det ikke nemt at f\xc3\xa5 det til at l\xc3\xb8be rundt. Kameraet giver Maria mulighed for et pusterum i hverdagen, og gennem kameralinsen begynder hun at se verden med nye \xc3\xb8jne. Men hendes nyerhvervede klarsyn bliver hurtigt en trussel for Sigge - men samtidig bringer det ogs\xc3\xa5 den charmerende fotograf Pedersen ind i hendes liv.'